《颂古四十首 其二十四》
宋代·释守珣

连天野火了无涯，起处犹来辨作家。眼里瞳人双翳尽，面前遍界绝空华。

道吾老，也堪誇。汲水僧归林下寺，待船人立渡头沙。

作者简介：释守珣（一○七九～一一三四），俗姓施，安吉州（今浙江吴兴）人。初与佛鉴在蒋山分座说法。出住庐陵之禾山。退藏故里，道俗迎居天圣。后徙安吉何山及天宁。称佛灯守珣禅师，为南岳下十五世，太平勤禅师法嗣。高宗绍兴四年卒，年五十六。《嘉泰普灯录》卷一六、《五灯会元》卷一九有传。今录诗四十二首。